મારા અને તમારા નાનપણના દિવસોને યાદ કરીએ તો આપણાં બધાના ઘરમાં નવરાત્રિ પૂરી થતાં જ સાફસફાઈની એક સામૂહિક ઝુંબેશ શરૂ થઈ જતી, સામૂહિક એટલા માટે કહું છુ કે અડોસપડોસમાં, શેરીઓમાં અને આ રીતે સમગ્ર ગામ કે શહેરમાં લોકો સ્વેચ્છાએ જોડાઈ જતાં અને દરેક ઘરમાં પણ દરેકે-દરેક સભ્યને તેની ઉમર કે આવડતના પ્રમાણે સફાઈનું કામ સોપી દેવામાં આવતું અને આ રીતે દરેક દેશવાસીમાં સફાઈના ગુણોનું આરોપણ કરવાનું અદભુત કામ દેશની સંસ્કૃતિ સાથે વણાઈ ગયું હતું.